गोदान दिल्ली , 7 अक्ट'बर : करनानिफ्राय रैखा मोन्नो थाखाय दासिमाव आखाय सुनाय आरो सा बाहागोखौ साखोन सिखोनै लाखिनाया जोबोद गोनांथार होननानै गनायनाय जायो । नाथाय आथिखालाव आखाय सुनायनिख्रुइ बांसिनै मास्क गायनायासो गोनांथार होन्नानै रोखा जादों । मोनसे खौरां बिजोंनि बादिब्ला बिगियानगिरिफोरा गनायो दि , जुदि महामारिनि जागाय जेन्नायनिफ्रायनो आखाय सुनायनि जायगायाव मास्क गान्नायखौ लानानै बांसिन नोजोर लाखियोमोनब्ला करना इनफेक्सननि गोसारनाया खम जागौमोन । केलिफर्नियानि इउनिभार्सिटि सेन फ्रान्सिस्कआव मेडिसिन बिफाननि प्रफेसार मनिका गान्धीया आमेरिकानि बिगियान लाइसि नटिलसनो फोरमायोदि , इनफेक्सन जानाय सुबुंफोरनि खुगा आरो गन्थंनिफ्राय दिहुन्नाय ड्रपलेट आरो एयरसलनि गेजेरजों भाइरासआ बयनिख्रुइ गोरलैसिनै गोसारो । बेयो सा बाहागोनि गेजेरजों गोसारा । बेनिखायनो बेनिफ्राय बारग'नो थाखाय मास्क गान्नायनि गोनांथि दङ । बे भाइरासआ खाथि - खाथि सोमोन्दो लाखिनाय आरो सावरायनायजों गोसारो । बेनिखायनो मोखांजों - मोखां सावरायनाय समाव मास्क गान्नाया गोनांथार । 
मास्क गान्नाया आखाय सुनायनिख्रुइबो गोनांसिन